Antibiooteille vastustuskykyisten bakteerien seulontatutkimus

## Arvoisa potilas

Sinusta otetaan tavallisille antibiooteille vastustuskykyisten bakteerien

**MRSA □ VRE □ MDRS □** seulontatutkimuksia, koska:

* olet ollut edeltävän vuoden aikana sairaalahoidossa ulkomailla
* sinulla on aikaisemmin todettu antibiooteille vastustuskykyinen bakteeri
* olet altistunut hoitojaksosi aikana antibiooteille vastustuskykyiselle bakteerille

Näytteitä voidaan ottaa nenästä, ulosteesta, virtsasta ja erittävistä haavoista.

**MRSA** on Staphylococcus aureus -bakteerin kanta, joka on vastustuskykyinen stafylokokkibakteerin hoidossa tavallisesti käytetyille antibiooteille. Stafylokokkia löytyy normaalisti iholta, nenästä ja suolistosta.

**VRE** on vankomysiini-antibiootille vastustuskykyinen enterokokkibakteeri. Enterokokit kuuluvat ihmisen suoliston normaaleihin bakteereihin.

**MDRS** = Useille antibiooteille vastustuskykyinen gram-negatiivinen bakteeri, kuten:

* **ESBL** (Extended Spectrum Beta Lactamase), jota tuottavia bakteereita löytyy mm. suolistosta ja virtsasta.
* **CPE** (Carbapenem-Producing Enterobacteriaceae).

Nämä bakteerit leviävät yleisimmin kosketustartuntana käsien välityksellä. Tätä voidaan tehokkaasti estää käsihuuhteen käytöllä.

Lisätietoa:

[thl.fi](https://thl.fi/fi/)

[www.terveyskyla.fi/infektiotalo](https://www.terveyskyla.fi/infektiotalo)